වලසා නිරන්තරව මිනිසාගේ දෑස් දෙසට නෙත් යොමන අතර මුහුණට පහර දෙන්නේ ඒ නිසා බව මඩාන ගමේ පදිංචි දිසානායක මුදියන්සේලාගේ සිරිවර්ධන හෙවත් සුදු මාමා කීය. කෙසේ හෝ ප‍්‍රතිවාදියා බිම දමාගෙන මුහුණ ඉලක්ක කර ගැනීම උගේ සිරිත බවද හෙතෙම කීය. වලසකු නැගිට සිටගෙන එන බවට බොහෝ දෙනා කීවද තමන්ට එවන් අත් දැකීමක් නොලැබුණු බව හෙතෙම තවදුරටත් කියා සිටියේය. බොහෝ විට මිනිසුන් සහ වලසුන් වැඩි වශයෙන් එකට මුණ ගැසෙන කාලයක් වේ නම් ඒ මැයි සහ ජුනි යන කාල වකවානුවලදීය. ඊට ප‍්‍රධානම හේතුව එම කාලයට මහ ඝන වනාන්තරයේ බැඳෙන මී වදය. අප්‍රේල් මාසය පුරා මී මැස්සන් මී බැඳීම ආරම්භ කරන අතර පසු මාස දෙකේ හොඳින් මී පිරුණු වද වනාන්තරය පුරා සැඟව තිබේ. ඒ කාලයට වැව්ගම්පත්තුවේ කැලෑබද ගම්මානවල පිරිමින් බොහෝ දෙනා මී කඩන්නට යති. දින කීපයක් කැලේ සරණ ඔවුන් ආපසු එන්නේ ලබු කැට හෝ මැටි මුට්ටිවල මී වද පුරවාගෙනය.
මී මැස්සන් මී බැඳීම ආරම්භ කරන්නේ කුමන මාසය පුරාද?
අප්‍රේල්